ME: Majsterky sveta v slovenskej skupine valcujú. České volejbalistky sú stopercentné

Talianske volejbalistky zvíťazili aj vo svojom druhom zápase v „slovenskej“ D-skupine ME 2026. Úradujúce majsterky sveta a olympijské šampiónky si v sobotu vo švédskom Göteborgu poradili s debutantom Čiernou Horou 3:0 a do tabuľky si pripísali ďalšie tri body. Tabuľku skupiny vedú so šiestimi bodmi, Slovenky sú štvrté so ziskom jedného bodu po prehre 2:3 s domácimi Švédkami.